Pilcomayo

Pilcomayo er ei elv i den sentrale delen av Sør-Amerika. Den er den lengste av de vestlige sideelvene til elva Paraguay, og den er 2500 km lang, med et nedbørfelt på 270 000 km².

Pilcomayo har sitt utspring ved foten av Andesfjellene, mellom de Bolivianske departementene Potosí og Oruro, øst for Poopósjøen. Derfra renner den i sørøstlig retning 2000 km gjennom departementene Chuquisaca og Tarija, og passerer gjennom den argentinske provinsen Formosa og Gran Chaco-slettene i Paraguay, hvor den danner grensen mellom disse to landene før den løper sammen med elva Paraguay nær Asunción.

I elvebekkenet bor rundt 1,56 millioner mennesker, én million i Bolivia, 300 000 i Argentina og 200 000 i Paraguay.

Elver i Bolivia
Elver i Paraguay
Elver i Argentina